På det gamle kirkestedet der stavkirken stod, er det satt opp en minnestein. Foto: Erik den yngre 
Inngangen til den gamle kirkegården der stavkirken stod. Foto: Jan-Tore Egge 
**Lesja stavkirke** eller **Hov kirke** (eldre skrivemåte: Hof) var en stavkirke i Lesja kommune, Innlandet fylke. Den ble avløst av dagens Lesja kirke i 1749. Kirken stod på Hov (gnr. 102), som er Lesjas prestegård, noen hundre meter sørøst for dagens kirke. På det gamle kirkestedet øst for Kyrkjevegen er det satt opp en minnestein.

Dette skal etter tradisjonen ha vært en stavkirke, skjønt alder, størrelse og nærmere beskaffenhet er ikke kjent. Det kan se ut til at kirken ble utvidet til korskirke i 1653 og fikk påbygget høyt spir av Werner Olsen. I 1696 var våpenhusets sviller råtne, og våpenhuset ble tatt ned og oppført på nytt. Kirken fikk et nytt tømret sakristi i 1702.

Dagens kirke ble oppført i 1749 og vigslet i 1750, og stavkirken ble revet. Det skal være funnet knokler på den gamle kirkegården.

Gjenstander fra stavkirken
--------------------------

* Jakob Klukstad skar ny prekestol til stavkirken noen få år før den ble revet. Stolen brukes i dagens kirke.Jakob Klukstad skar ny prekestol til stavkirken noen få år før den ble revet. Stolen brukes i dagens kirke.
* I dagens kirke henger også en prekestol fra 1600-tallet som har vært brukt i stavkirken.I dagens kirke henger også en prekestol fra 1600-tallet som har vært brukt i stavkirken.

Ingen middelaldergjenstander ser ut til å være bevart, men enkelte etterreformatoriske inventargjenstander fra stavkirken er kjent. Noen få år før den ble revet, nærmere bestemt i 1742–43, skar Jakob Klukstad ny prekestol til stavkirken. Den er i bruk i dagens kirke, der dessuten en prekestol fra 1600-tallet henger på veggen i søndre tverrskip. Et alterskap fra 1600-tallet må også antas å ha blitt overført fra stavkirken. Det samme gjelder en «pengetafle» med offerskål, altså en kollektbøsse, som ble forært til kirken i 1732. Blant andre gamle og overførte gjenstander som er omtalt i jubileumsboken om Lesja kirke, er kalk og disk (1574–77, men bearbeidet senere) og et dåpsfat av messing fra 1600-tallet. Det har vært spekulert i om døpefonten som brukes i dagens kirke, er overført fra stavkirken, men dens opprinnelse synes ikke kjent.

Referanser
----------

1. ↑  Lia, s. 95.
2. ↑  Nicolay Nicolaysen (1862–66). *Norske fornlevninger. En oplysende fortegnelse over Norges fortidslevninger, ældre en reformationen og henførte til hver sit sted*. Foreningen til Norske fortidsminnesmerkes bevaring. s. 98.
3. 1 2 3  Lia, s. 96.
4. ↑  Anders Bugge (1925). «Arkitekturen i 16. og 17. århundrede: Kirker». *Norsk kunsthistorie*. 1. Gyldendal. s. 331.
5. ↑  Lia, s. 50.
6. ↑  Lia, s. 52.
7. ↑  Avbildet på nettstedet Kulturminnebilder.
8. ↑  Lia, s. 54.
9. ↑  Lia, s. 55.
10. ↑  Lia, s. 48.

Litteratur
----------

* Lia, Olav, red. (1999). *Lesja kyrkje 1750–2000*. Lesja Sokneråd ved Skriftnemnda / Snøhetta forlag. ISBN 82-91375-12-7.
* Lorentz Dietrichson (1892). «Hofs kirke på Lesje». *De norske stavkirker: Studier over deres system, oprindelse og historiske udvikling. Et bidrag til Norges middelalderske bygningskunsts historie*. Kristiania: Cammermeyer. s. 492.

Eksterne lenker
---------------

* «Lesja stavkirke». *Kulturminnesøk*. Riksantikvaren – Direktoratet for kulturminneforvaltning.